id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id ms id id id id ms id id id ms id en id id sl id id id id ms ms et id id id id id et ms id id id id id id id ms ms ja id id ms ms id id id en id ms en id ms de id id id id id ms ms en en en en en en en en en id id id id ms en id id jv ms id id it es id id en id ms ms ms ms ms ms
Makanan Pantang Diet Ada 12 Jenis: Elakkan Jika Ingin Kurangkan Berat!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Diet & Turun Berat Badan
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jika Anda Benar Berhasrat Nak Kurus, Elak Ambil 12 Makanan Pantang Diet Ini!
Ditulis oleh Asyikin Md Isa Disemak pada 3 minggu lalu
Disemak secara perubatan oleh Dr. Ahmad Wazir Aiman
Antara cara untuk menurunkan berat badan adalah dengan mengamalkan pemakanan sihat. Mengetahui makanan pantang diet dan boleh dimakan dapat membantu seseorang mencapai atau mengekalkan berat badan ideal.
Untuk mendapatkan lebih banyak info tentang Pemakanan Sihat, sila dapatkannya di sini.
Makanan pantang diet untuk menurunkan berat badan
Secara umumnya, apabila ingin mengurangkan berat, anda disaran mengurangkan atau mengelakkan makanan tinggi kandungan kalori. Namun jumlah kalori dalam makanan bukanlah satu-satunya faktor yang perlu dipertimbangkan.
Contohnya, makanan rendah kalori yang kurang nutrien seperti serat dan protein masih boleh menyebabkan seseorang berasa lapar dan sukar menahan keinginan untuk mengambil snek.
Berikut antara makanan yang tidak membantu dan merupakan pilihan yang teruk jika anda ingin menurunkan berat:
Banyak minuman seperti soda, minuman sukan dan jus buah-buahan sangat tinggi gula tambahan tetapi rendah dalam nutrien lain. Meminumnya akan menambah kalori tetapi tidak membuatkan anda kenyang.
Terdapat kajian menunjukkan hubungan antara pengambilan minuman bergula dan penambahan berat berlebihan pada kanak-kanak dan remaja.
Makanan pantang diet #2. Kentang goreng & kerepek kentang
Kentang secara umumnya sihat dan mengenyangkan, tetapi apabila diproses menjadi kentang goreng atau kerepek kentang, ia tidak lagi bagus.
Sebaliknya, ia tinggi kalori dan mudah menyebabkan anda makan terlalu banyak, sekali gus menyumbang kepada penambahan berat badan.
3. Pastri, biskut & kek
Makanan dibakar seperti pastri, biskut dan pencuci mulut selalunya mengandungi gula tambahan sangat tinggi termasuk fruktosa.
Kajian mendapati individu yang mengambil fruktosa lebih berasa lapar dan mempunyai keinginan makan yang tinggi berbanding mereka yang memakan glukosa – sejenis gula lain.
Kumpulan makanan ini juga mengandungi lemak trans dan dipercayai meningkatkan risiko obesiti.
4. Roti putih, harus dielakkan jika mahu menurunkan berat badan
Roti putih dibuat daripada tepung halus dan selalunya mengandungi banyak gula tambahan. Ia mempunyai jumlah indeks glisemik (GI) tinggi dan boleh meningkatkan paras gula darah.
Banyak alternatif lain sihat seperti roti gandum. Namun ia mengandungi gluten, jadi tidak sesuai untuk mereka yang mempunyai penyakit seliak.
Aiskrim sedap tetapi tidak menyihatkan. Ia tinggi kalori dan kebanyakannya sarat dengan gula.
Pertimbangkan untuk membuat aiskrim sendiri dengan bahan lebih sihat seperti yogurt tanpa lemak dan buah-buahan serta kurangkan penggunaan gula.
6. Piza, antara makanan pantang diet
Piza adalah antara makanan segera yang sangat popular. Tetapi piza yang dihasilkan secara komersial adalah tidak sihat – tinggi kalori dan selalunya mengandungi bahan tidak sihat seperti tepung halus dan daging yang diproses.
Jika ingin menikmati piza, cuba hasilkan sendiri menggunakan bahan lebih sihat bersama sos buatan sendiri.
Anda tidak boleh makan coklat dan berharapkan untuk dapat menyingkirkan lemak di perut, betul tak? Salah! Ini kerana coklat hitam mempunyai pelbagai manfaat yang membantu dalam penurunan berat badan.
Sebaliknya, coklat susu adalah punca biasa pertambahan saiz pinggang, dengan kiraan kalori tinggi dan jumlah gula yang banyak penyumbang kepada pertumbuhan lemak visceral.
8. Donut termasuk juga dalam makanan pantang diet
Jenis makanan ini tidak perlu dihairankan kerana ia mengandungi hampir gula sepenuhnya.
Donut terurai kepada gula ringkas – dalam tubuh – dengan cepat dan menyebabkan badan mengeluarkan lebih banyak insulin.
Jumlah insulin yang tinggi, terlalu banyak gula akan memasuki sel lemak dan tidak meninggalkan satu pun untuk sel darah. Kesannya? Paras glukosa darah rendah dan membuatkan anda berasa lapar sejurus selepas makan.
9. Makanan segera pandu lalu
Jika ingin mengurangkan berat, elakkan daripada singgah di mana-mana drive-thru. Semua makanan yang ditawarkan adalah diproses dan dipenuhi dengan bahan seperti pengawet, lemak trans dan garam.
Bahan pengawet dan lemak trans boleh mengganggu keupayaan perut untuk berkomunikasi dengan otak.
Hormon dan neurotransmiter yang berkaitan dengan rasa kenyang dalam otak tidak dihasilkan dan ia kehilangan keupayaan untuk mengenali bahawa diri sudah kenyang – menjadikan anda terus makan lebih banyak.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
10. Buahan kering, makanan pantang diet paling tidak disangka
Buah-buahan kering tampak seperti snek yang menyihatkan, bukan? Tetapi awas! Kebanyakan buah kering telah dimaniskan dan mengandungi purata 16 gram gula setiap auns.
Yogurt sering dianggap makanan sihat untuk mengurangkan berat. Yogurt Greek secara amnya mengandungi protein dan kultur bakteria yang membantu penghadaman.
Tetapi di pasaran kini, terdapat banyak pilihan yogurt dengan pelbagai bahan campur, jadi pastikan anda membaca label sebelum membeli.
Makanan pantang diet #12. Gegelung bawang
Onion ring adalah contoh terbaik tentang bagaimana makanan sihat pada asalnya menjadi tidak sihat. Jadi, ini yang harus dielakkan.
Ada yang mengatakan makanan ini lebih tidak sihat berbanding kentang goreng kerana mengandungi lebih kalori, lemak tepu, tinggi kandungan gula dan kurang kalium.
Jika anda tidak pasti makanan apakah yang membantu untuk menurunkan berat badan, bacalah label. Tetapi waspada dengan penggunaan nama berbeza untuk gula dan tuntutan ‘baik untuk kesihatan’ yang boleh mengelirukan.
Pertimbangkan juga berkaitan saiz hidangan. Sentiasa mengunyah makanan dengan perlahan-lahan – teknik ini membantu dalam jumlah pengambilan makanan secara sederhana.
Hello Health Group tidak menawarkan nasihat perubatan, diagnosis atau rawatan.
Schulze MB, Fung TT, Manson JE, Willett WC, Hu FB. Dietary patterns and changes in body weight in women. Obesity (Silver Spring). 2006 Aug;14(8):1444-53. doi: 10.1038/oby.2006.164. PMID: 16988088. https://pubmed.ncbi.nlm.nih.gov/16988088/, Accessed on March 11, 2022
RaquelMedeiros VinciFrédéricMestdaghBrunoDe Meulenaer . Acrylamide formation in fried potato products – Present and future, a critical review on mitigation strategies (2011). https://doi.org/10.1016/j.foodchem.2011.08.001, Accessed on March 11, 2022
Deborah A. Boggs, Sc.D., Lynn Rosenberg, Sc.D., Patricia F. Coogan, D.Sc., Kepher H. Makambi, Ph.D., Lucile L. Adams-Campbell, Ph.D., and Julie R. Palmer, Sc.D. Restaurant foods, sugar-sweetened soft drinks, and obesity risk among young African American women (2013). https://www.ncbi.nlm.nih.gov/pmc/articles/PMC3884219/, Accessed on March 11, 2022
Cut Down on Added Sugars. https://health.gov/sites/default/files/2019-10/DGA_Cut-Down-On-Added-Sugars.pdf, Accessed on March 11, 2022
Di Dong, Marcel Bilger, Rob M. van Dam, and Eric A. Finkelstein. Consumption Of Specific Foods And Beverages And Excess Weight Gain Among Children And Adolescents (2015). https://www.healthaffairs.org/doi/full/10.1377/hlthaff.2015.0434, Accessed on March 11, 2022
Shan Luo, John R. Monterosso, Kayan Sarpelleh, and Kathleen A. Page. Differential effects of fructose versus glucose on brain and appetitive responses to food cues and decisions for food rewards (2015). https://www.pnas.org/doi/full/10.1073/pnas.1503358112, Accessed on March 11, 2022
Michalak J, Gujska E, Klepacka J. The effect of domestic preparation of some potato products on acrylamide content. Plant Foods Hum Nutr. 2011 Nov;66(4):307-12. doi: 10.1007/s11130-011-0252-2. PMID: 21853292; PMCID: PMC3235404. https://pubmed.ncbi.nlm.nih.gov/21853292/, Accessed on March 11, 2022
Roberts SB. High-glycemic index foods, hunger, and obesity: is there a connection? Nutr Rev. 2000 Jun;58(6):163-9. doi: 10.1111/j.1753-4887.2000.tb01855.x. PMID: 10885323. https://pubmed.ncbi.nlm.nih.gov/10885323/, Accessed on March 11, 2022
Rancang Nak Turun Berat, Berapa Portion Nasi Untuk Diet Yang Disarankan?
Nak Diet Tapi Nak Juga Makan Makanan Sedap? Cuba 9 Jenis Makanan Diet Ini!
Ditulis oleh Asyikin Md Isa Disemak pada 3 minggu lalu
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.